stanford-oval/wikipedia huggingface dataset:
פישטה דנקו
ביוגרפיה > ההצלחה

הוורד היה מוטיב נפוץ בשירה והזמר של דנקו ונמצא בכותרת או בטקסט של לפחות חמישים משיריו. הוא כתב כמה תוספות זמר למחזות עם ומספר שיריו שכתב הוא קרוב לחמש מאות. לאיוש פושה, גזה גארדוני, אנטל בקפי ואישטוואן טמרקן כתבו מילים לשיריו.
מאוחר יותר עבר דנקו לסגד. השירים הראשונים שלו זכו לפופולריות גדולה באמצעות הביצוע של השחקנית המפורסמת הלאומית לואיזה בלהה (שכונתה "הזמיר הלאומי"). דנקו נסע לבודפשט ב-1890, וב-1895 זכה בפרס של "זמנים החדשים" (Új Idők) שהיה שבועון ספרותי חשוב באותה התקופה. הפרס הוענק על הלחנת שירי הבלטון של המשורר לאיוש פושה.
בשנות ה-90 של המאה ה-19 הוא סייר ברחבי הונגריה עם כל הרכב להקתו, הופיע ביישובי המישור ההונגרי הגדול ובערים הגדולות של צפון הונגריה (Felvidék-היילנדס) וכתוצאה מכך, הפופולריות של הרכבי להקות הנגינה והשירה הגרמניים נדחקה לשוליים. הם סיירו גם בערי האימפריה הרוסית, ניגנו במוסקבה ובסנקט פטרבורג.
אנקדוטה משמרת את ההצלחות שלו שם: בסיום הקונצרט שניתן בחצר הצאר, הוא ולהקתו קצרו הצלחה כה גדולה שהנסיך ניקולאי (לימים הצאר ניקולאי השני) ניגש אל דנקו וכהוקרה הלביש על אצבעו את הטבעת המבריקה והיפה ביותר שלו. האורחים האחרים ראו את המחווה והלכו גם הם לברך אותו וכל אחד משך טבעת אצבעותיו.
ביוגרפיה > מותו

הוא לא הבין בכתיבת תווים, אז השירים שלו נרשמו על ידי אחרים. העוני רדף אחריו לכל אורך חייו. מחלת הריאות שלו החמירה, אגודת "שולחן פושה" החלה לאסוף עבורו כסף ומכל רחבי הארץ הגיעו תרומות לרפאו. הוא נשלח לסן רמו, שם טופל במשך חורף שלם, אך לא ניתן היה לשקם את בריאותו. הוא מת ב-29 במרץ 1903 בדירת גיסו בבודה.
פרנץ הרצג נפרד ממנו בפשט, חמש מאות צוענים ניגנו את שירו "נשבר כינורי". ארונו הוצב מול המוזיאון בסגד, ולאיוש פושה ואישטוואן טמרקן נשאו נאומי פרידה ליד ארונו. הוא הובא למנוחות בבית הקברות במרכז העיר. כמו כן הוקם פסל לזכרו. הפסל היהודי-הונגרי אדה מרגו עיצב אותו ולא ביקש תשלום, אלא רק את מחיר השיש. עבודתו הוקמה לבסוף ב-20 באוקטובר 1912, לא הרחק מהפסל של אליזבט, נסיכת בוואריה (סיסי), שהייתה גם "מלכת הונגריה" כרעייתו של פרנץ יוזף הראשון, קיסר אוסטריה.
יצירותיו

הוא כתב כמעט 500 שירי עם עצמאיים:
יצירותיו > בשפת המקור

Eltörött a hegedűm
Egy cica, két cica
Most van a nap lemenőbe
Baka levél
Béla cigány
Még azt mondják, nincs Szegeden boszorkány
Szőke kislány, csitt, csitt csitt
Vásárhelyi sétatéren Béla cigány muzsikál
Egy csillag se ragyog fenn az égen
Nem átkozom ibolyakék szemedet
Szegedében szokása a leánynak
Ne gyónj nekem, minek gyónnál
Hallod rózsám, Katika
Nem vagy legény, Berci
Nincs szebb lány a magyar lánynál
Nincsen a császárnak olyan katonája
Nem jó, nem jó minden este a kapuba kiállni
Elmegyek a tengerszélre
Búsan szól a kecskeméti öreg templom nagyharangja
Csitt, babám!
Az a szép, akinek a szeme kék
יצירותיו > בתרגום

נשבר כינורי
חתלתול אחד, שני חתלתולים
עכשיו השמש שוקעת
מכתב טוראי
הצועני בלה
הם אומרים שאין מכשפה בסגד
נערה בלונדינית, הס, הס, הס
הצועני בלה מנגן בטיילת של הודמזוושרהיי
אף כוכב לא זורח בשמיים
אני לא מקלל את העיניים הסגולות שלך
זה מנהג הבנות בסגד
אל תתוודו בפניי, למה להתוודות
את שומעת אהובתי, קטיקה
אתה לא גבר, ברצי
אין יפה מבחורה הונגרייה
אין לקיסר חייל שכזה
לא טוב, לא טוב לעמוד בשער כל ערב
אלך לשפת הים
עצוב קולו של הפעמון הגדול בכנסייה הישנה בקצ'קמט
הס, אהובה!
היפה היא זו שעיניה כחולות
יצירותיו > מוזיקה להצגות עם

הצמית (סגד, 1887 )
לאצי המסכן (סגד, 1888 )
הנערה אישה ( 1889 )
אהבה צוענית ( 1898 )
מאהבת הדייג (בודפשט, 1899 )
הנצחה

על טיילת סטפניה בסגד, מול מלון קאש, ניצב פסלו של דנקו של אדה מרגו, שהוקם ב-1912. אדה מרגו עיצב את הפסל מתוך כבוד, הוא ביקש רק את המחיר גוש השיש. לרגל מאה שנה למותו של פישטה דנקו (2003), הוצב ליד הפסל לוח זיכרון, בו כתוב קטע מהשיר של המשורר דיולה יוהאס בשם פישטה דנקו.
לקריאה נוספת

גזה צ'מר : פישטה דנקו המסכן 2001
ספר הזיכרון של פישטה דנקו (עורך: פרנץ אפרו), הוצאת Bába, Szeged, 2008
מיהאי הרקה: פישטה דנקו. הוצאת באבא, סגד, 2009
לקסיקון ביוגרפי הונגרי
פישטה דנקו - אגדת מלך השירים שנולד לפני מאה וחמישים שנה
הערות שוליים

↑  "Hol született Dankó Pista?". אורכב מ-המקור ב-2012-03-11. נבדק ב-2012-02-10.
↑  Halotti anyakönyvi bejegyzése, Bp. II. ker. 852/1903.
↑  A Felsővárosi Templomban lett megkeresztelve, az anyakönyvben ez ott megtekinthető.
↑  http://moramuzeum.hu/wp-content/uploads/2015/07/JOÓ_MUNKA_ff.pdf
↑  Dankó Pista - Eltörött a hegedűm, youtube.com
| --- | --- |
בקרת זהויות :  NLI: 987007402356105171  BnF: cb16337357m (data)  CiNii: DA16059862  GND: 1213530091  ISNI: 0000 0000 8209 8304  LCCN: n2002047151  MusicBrainz: c6974c3f-32ce-45db-90cb-7eebf39fa2e0  NKC: mzk2009511947  VIAF: 26423855   WorldCat (עם VIAF): 26423855 
פישטה דנקו ואמו
עכהתחלת שירו "הנה השמש בשקיעה"
פסל שיש לבן של פישטה דנקו בסגד -יצירת הפסל היהודי-הונגרי אדה מרגו (מורגנשטרן) 1912
לרגל מאה שנה למותו של לוח פישטה דנקו פיסטה, 2003, שאחד משיריו חרוט עליו:



"משוך את הקשת, צועני, אתה נצחי, מבורך, תפרח תמיד כשיר מפואר, שלא יכסה שלג השיכחה את בשורתך האלמותית!
על שמו נקרא רחוב בסגד וגם בבודפשט (רובע 8).
אוגוסטה ויקטוריה, קיסרית גרמניה ומלכת פרוסיה

אַוּגוּסְטֶה וִיקְטוֹרְיָה, נסיכת שלזוויג-הולשטיין-זונדרבורג-אוגוסטנבורג (גרמנית: Auguste Viktoria Friederike Luise Feodora Jenny von Schleswig-Holstein-Sonderburg-Augustenburg; ידועה גם בהגייה האנגלית של שמה, אוֹגוּסְטָה וִיקְטוֹרְיָה; 22 באוקטובר 1858 - 11 באפריל 1921) הייתה הקיסרית הגרמנייה ומלכת פרוסיה האחרונה, רעייתו של קיסר גרמניה וילהלם השני.
ילדותה

אוגוסטה ויקטוריה נולדה ב-22 באוקטובר 1858 בזומרפלד, והייתה בתם הבכורה וילדתם השנייה של פרידריך השמיני, דוכס שלזוויג-הולשטיין-זונדרבורג-אוגוסטנבורג ורעייתו אדלהייד, נסיכת הוהנלוהה-לנגנבורג. סבתה מצד אמה הייתה אחותה למחצה של ויקטוריה, מלכת הממלכה המאוחדת, שהייתה סבתו של הקיסר וילהלם השני.
יחד עם אחיה ואחיותיה בילתה אוגוסטה ויקטוריה ילדות שקטה באחוזה המשפחתית שבפרוסיה (כיום חלק מהעיר לובסקו שבפולין), לשם הוגלתה המשפחה משלזוויג על ידי הדנים לאחר מלחמת שלזוויג הראשונה. בשנת 1864, לאחר מותו של פרדריק השביעי, מלך דנמרק ללא יורש, ניצל קנצלר גרמניה אוטו פון ביסמרק את המצב הפוליטי הסוער שנוצר בדנמרק כדי להכניס כוחות גרמניים לדוכסות שלזוויג ולהכריז על אביה של אוגוסטה ויקטוריה כדוכס. פרידריך השמיני חזר עם משפחתו לקיל שם הם התקבלו על ידי האוכלוסייה הגרמנית ברובה כמושיעים לאחר שנים ארוכות של שלטון דני. אולם שלטונו של פרידריך נמשך פחות משנתיים שכן במהרה סופחה הדוכסות לתוך מלכות פרוסיה ואיבדה את עצמאותה. המשפחה הוגלתה שנית מביתה ההיסטורי ועברה להתגורר בגותה.
נישואים וילדים

אוגוסטה ויקטוריה פגשה לראשונה את הנסיך הפרוסי וילהלם, בנו הבכור של נסיך הכתר הפרוסי פרידריך ונכדו של מלך פרוסיה דאז וילהלם הראשון, בשנת 1868 כשהייתה בת 10. עשר שנים לאחר מכן חודשה ההיכרות על ידי הוריהם של השניים בפוטסדאם, וב-14 בפברואר 1880 הכריזו הזוג על אירוסיהם (מיד לאחר מותו של אביה). וילהלם הראשון התנגד לאירוסין משום שהאמין שאוגוסטה ויקטוריה לא הייתה ממשפחה אצילה דיו וכן משום שחשש שמלך דנמרק יראה בכך עלבון לאור טענתה של משפחתה לדוכסות שלזוויג-הולשטיין. אולם הנסיך וילהלם לא הסכים לוותר ובתמיכתו של ביסמרק הצליח לשכנע את סבו והאירוסין הוכרזו לבסוף רשמית לעולם בחודש יוני 1880.
אוגוסטה ויקטוריה ווילהלם נישאו בטקס מפואר ב-27 בפברואר בברלין. לזוג נולדו שבעה ילדים:
וילהלם (1882–1951) - נסיך הכתר האחרון של גרמניה. נישא לצציליה, דוכסית מקלנבורג-שוורין.
אייטל פרידריך (1883–1942), נישא לסופיה שרלוטה, דוכסית אולדנבורג.
אדלברט (1884–1948), נישא לאדלייד, נסיכת סקסוניה-מיינינגן.
אוגוסט וילהלם (1887–1949), נישא לאלכסנדרה ויקטוריה, נסיכת שלזוויג-הולשטיין-זונדרבורג-גליקסבורג. הצטרף למפלגה הנאצית בשנת 1930 והפך לקצין בכיר באס אה. לאחר המלחמה נשפט על ידי האמריקאים ונידון לשנתיים וחצי של עבודות פרך.
אוסקר (1888–1958)
יואכים (1890–1920), נישא למריה אוגוסטה, נסיכת אנהלט. התאבד ביריה לאחר שמשפחתו סולקה מכס המלוכה.
ויקטוריה לואיזה (1892–1980), נישאה לארנסט אוגוסט, דוכס בראונשווייג. בתה פרדריקה הייתה לרעייתו של פבלוס, מלך יוון ונכדתה היא סופיה, מלכת ספרד.
קיסרית גרמניה

בשנת 1888, לאחר מותם תוך פחות משנה של וילהלם הראשון ופרידריך השלישי, עלה וילהלם השני לכס המלוכה ואוגוסטה ויקטוריה הוכתרה כקיסרית גרמניה ומלכת פרוסיה. הקיסרית החדשה אימצה מטרות צדקה רבות והייתה לפטרונית של הצלב האדום הגרמני. היא תמכה במסירות בבניית כנסיות חדשות בברלין, בעיקר ברבעים החדשים של העיר שהוועדו למגורי פועלים. בשנת 1898 ביקרו הזוג הקיסרי בארץ ישראל ועם שובה של הקיסרית לגרמניה הקימה בברלין את "האגודה למען הר הזיתים" (Ölberg Verein) שמטרתה הייתה לאסוף כסף לבניית מתחם בירושלים עבור גרמנים פרוטסטנטים. המתחם והכנסייה המרהיבה שבפסגת הר הזיתים נחנכו בשנת 1910 ונקראו על שמה של אוגוסטה ויקטוריה. בחצר המבנה המשמש כיום בחלקו כבית חולים ערבי, מוצבים שני פסלים, של אוגוסטה ויקטוריה ושל הקיסר וילהלם כמלכה ומלך צלבניים. אף בכנסייה הצמודה לבית-החולים, המשמשת גם כאולם קונצרטים לקהל הרחב, ישנו פסיפס המציג את אוגוסטה והקיסר וילהלם כמלך ומלכה צלבניים.
גלות ומוות

בשנת 1918, בתום מלחמת העולם הראשונה ועם נפילת הקיסרות הגרמנית, יצאה יחד עם בעלה לגלות בהולנד, וכעבור שלוש שנים נפטרה ב-11 באפריל 1921. קרוביה טענו כי הגלות ממולדתה, יחד עם התאבדותו של בנה יואכים בשנת 1920, רופפו את בריאותה. ממשלת רפובליקת ויימאר הסכימה להשבת גופתה לגרמניה אולם וילהלם ונסיך הכתר לשעבר, בנה הבכור של אוגוסטה ויקטוריה, לא הורשו להיכנס למדינה מחשש שינצלו זאת למטרות פוליטיות. הקיסרית האחרונה של גרמניה נקברה במאוזוליאום של משפחת המלוכה במקדש העתיקות בסנסוסי שבפוטסדם, לצד בנה. לאחר מכן נקברו לצדהּ נכדה הבכור שנפל בראשית מלחמת העולם השנייה ואשתו השנייה של הקיסר וילהלם השני, שאותה נשא שנה וחצי לאחר מותה של אוגוסטה ויקטוריה. וילהלם השני עצמו האריך ימים ונפטר כ-21 שנים לאחר מותה.
טבלוס

מפת ממלכת לידיה
טבלוס (המאה ה-6 לפנה"ס) היה הסטרפ הראשון של לידיה. מעט מאוד ידוע עליו.
ביוגרפיה

לאחר שלידיה נכבשה בידי כורש וסופחה אל ממלכת פרס האחמנית, מינה כורש את טבלוס כסטרפ של האזור. טבלוס קבע את מושבו בסרדיס, כורש הפקיד בידי אדם בשם פקטיאס אוצר של זהב שהיה אמור להגיע אל טבלוס, אולם פקטיאס ניצל את הזהב כדי לשכור שכירי חרב ועורר את הערים השונות באסיה הקטנה למרד כללי נגד פרס. המורדים הטילו מצור על סרדיס וטבלוס הגן עליה בחרוף נפש. כורש מיהר ושלח את מזרס לדכא את המרד. מכאן ואילך לא ידוע על טבלוס דבר.
ראו גם

רשימת אחשדרפנים של לידיה
כיבוש לידיה בידי כורש
לקריאה נוספת

הרודוטוס. היסטוריה. תרגמו וכתבו מבואות: בנימין שימרון ורחל צלניק-אברמוביץ. פפירוס, בית ההוצאה – אוניברסיטת תל אביב, 1998.
כתבי הירודוטוס. מתורגמים מיוונית עם מבוא והערות מאת ד"ר אלכסנדר שור. ירושלים, ראובן מס, תרצ"ה. העתק דיגיטלי באתר "דעת".
הערות שוליים

↑  הרודוטוס, ספר א', 153.
↑  הרודוטוס, ספר א', 154.
↑  הרודוטוס, ספר א', 156.
השמרטפים

| --- | --- |

 סוגה:  תוכנית מציאות
 יוצרים:  רותי רילוב, עמרי ון אסן
 בימוי:  רועי פלורנטין, רותי רילוב, עמרי ון אסן
 משתתפים:  עונה 1: איל קיציס, יעל שרוני, יוסי מרשק עונה 2: יניב ביטון, נעמי לבוב, יניב סוויסה
 ארץ מקור:  ישראל ישראל
 שפות:  עברית
 מספר עונות:  2
 מספר פרקים:  40
 הפקה
 מפיק:  יואב לשם
 עורכים:  רותי רילוב, עמרי ון אסן, דרור לוי
 צלמים:  גל דרן, מיכאל צייטלין, עמית חכמוב, מיקי ויינרמן
 אורך פרק:  כ-15 דקות
 שידור
 רשת שידור:  כאן חינוכית
 תקופת שידור מקורית:  6 בספטמבר 2021 – הווה
השמרטפים היא תוכנית טלוויזיה ישראלית המשודרת בכאן חינוכית. בכל פרק בתוכנית מגיעים איל קיציס, יעל שרוני, יוסי מרשק, יניב ביטון, נעמי לבוב או יניב סוויסה לבית מתרבות שונה באזור כלשהו בישראל, שומר על ילדי המשפחה ונחשף לעולמם.
שחקנים

השמרטפים לעונה הראשונה: איל קיציס, יעל שרוני, יוסי מרשק.
השמרטפים לעונה השנייה: יניב ביטון, נעמי לבוב, יניב סוויסה.
סקירת הסדרה

| עונה | עונה | פרקים | פרקים | שודרה לראשונה (ישראל ישראל)> הפרק הראשון | שודרה לראשונה (ישראל ישראל)> הפרק האחרון |
| --- | --- | --- | --- | --- | --- |
|  | 1 | 20 | 20 | 6 באוקטובר 2021 | 18 בינואר 2022 |
|  | 2 | 20 | 20 | 5 בינואר 2023 | 18 במאי 2023 |
רשימת פרקים

עונה 1
| מספר הפרק בעונה | שם הפרק | תאריך שידור ראשון |
| --- | --- | --- |
| 1 | יהלי וליאור מעמוקה | 6 באוקטובר 2021 |
| 2 | איה מניר דוד | 7 באוקטובר 2021 |
| 3 | דניאל מאשקלון | 13 באוקטובר 2021 |
| 4 | יואב מפתח תקווה | 14 באוקטובר 2021 |
| 5 | לין מטירה | 20 באוקטובר 2021 |
| 6 | יפתח וגוני מכפר חיים | 21 באוקטובר 2021 |
| 7 | תמרי מרמת גן ותל אביב | 28 באוקטובר 2021 |
| 8 | נעה ואנה מנתניה | 4 בנובמבר 2021 |
| 9 | ריף מאילת | 11 בנובמבר 2021 |
| 10 | נבט מחוות בולוטין | 18 בנובמבר 2021 |
| 11 | שיראל מאשקלון | 25 בנובמבר 2021 |
| 12 | ירדן ואיתן מחיפה | 2 בדצמבר 2021 |
| 13 | תקווה ותפארת מדימונה | 9 בדצמבר 2021 |
| 14 | עילאי מבת ים | 16 בדצמבר 2021 |
| 15 | ירדן מתל אביב | 23 בדצמבר 2021 |
| 16 | שלישיית חורי מאעבלין | 30 בדצמבר 2021 |
| 17 | ליה מבסיס חצרים | 6 בינואר 2022 |
| 18 | תמרה מירושלים | 13 בינואר 2022 |
| 19 | זהר מפארן | 20 בינואר 2022 |
| 20 | לאו מיפו | 27 בינואר 2022 |
רשימת פרקים > עונה 2

| מספר הפרק בעונה | שם הפרק | תאריך שידור ראשון |
| --- | --- | --- |
| 1 | אוריאן משדות ים | 5 בינואר 2023 |
| 2 | אגם מנתיבות | 12 בינואר 2023 |
| 3 | אליסה מראשון לציון | 19 בינואר 2023 |
| 4 | אלה ג'וי מתל אביב | 26 בינואר 2023 |
| 5 | עירי מקציר | 2 בפברואר 2023 |
| 6 | תהל מנתיב הל"ה | 9 בפברואר 2023 |
| 7 | יואב מירושלים | 16 בפברואר 2023 |
| 8 | שטערני, ישראל, ושניאור וייגל מכפר חב"ד | 23 בפברואר 2023 |
| 9 | יואב ואיילה מקיבוץ זיקים | 2 במרץ 2023 |
| 10 | אמרי מהרצליה | 9 במרץ 2023 |
| 11 | מיה ותמה מקיבוץ קליה | 16 במרץ 2023 |
| 12 | יוני מרעננה | 23 במרץ 2023 |
| 13 | רינה מפרדסיה | 30 במרץ 2023 |
| 14 | שי מחניון רעים | 6 באפריל 2023 |
| 15 | ג׳אמל מפקיעין | 13 באפריל 2023 |
| 16 | מעין מצור הדסה | 20 באפריל 2023 |
| 17 | יהלי מנתניה | 27 באפריל 2023 |
| 18 | נועם מבלפוריה | 4 במאי 2023 |
| 19 | אופק מכפר יונה | 11 במאי 2023 |
| 20 | סלו מעידן | 18 במאי 2023 |
פרסים ומועמדויות

| שנה | פרס | קטגוריה | מועמדות | תוצאה |
| --- | --- | --- | --- | --- |
| 2022 | פרסי הטלוויזיה לילדים ולנוער | סדרת תעודה | השמרטפים – עונה 1 | מועמדות |
הערות שוליים

↑   השמרטפים עונה 2 | באים לשמור עלייכם ב-5.1.23, סרטון בערוץ "כאן חינוכית", באתר יוטיוב (אורך: 00:39)
ערך זה הוא קצרמרבנושא טלוויזיה. אתם מוזמנים לתרום לוויקיפדיה ו.
ג'ון ורקר, ויקונט גורט השישי

לורד גורט (משמאל) ליד גרשון אגרון במסיבת עיתונאים במלון עדן במרץ 1945
הנציב העליון גורט בעת ביקור ברמת גן, עם ראש העיר אברהם קריניצי, 1945
ג'ון סטנדיש סרטיז פרנדרגסט ורקר, הוויקונט השישי מגורט (באנגלית: John Standish Surtees Prendergast Vereker, 6th Viscount Gort;‏
10 ביולי 1886 – 31 במרץ 1946). היה איש צבא ומדינאי בריטי. פיקד על חיל המשלוח הבריטי לצרפת במלחמת העולם השנייה, ושימש כנציב העליון השישי על ארץ ישראל.
ביוגרפיה > ראשית חייו

גורט נולד ב-10 ביולי 1886 בלונדון וגדל במחוז דרהאם. הוא חונך בבית הספר הארו, ולאחר מכן באקדמיה הצבאית המלכותית בווליץ'. הוא ירש מאביו את התואר המשפחתי "לורד גורט", ב-1902, ומונה לקצין בגדודי הגרנדירים ב-1905.
ב-1914 הגיע לדרגת קפטן, ונלחם במלחמת העולם הראשונה בחזית המערבית. ב-1918 הגיע לדרגת לוטננט קולונל, וקיבל את העיטור הצבאי הבריטי הגבוה ביותר, צלב ויקטוריה, וזאת בנוסף לעיטורים רבים נוספים.
גורט לימד באקדמיה הצבאית בקמברלי לאחר המלחמה, קודם לדרגת קולונל ב-1925, ופיקד על חטיבת ה"גארדס" למשך שנתיים, ומשם המשיך לפיקוד על האקדמיה הצבאית. ב-1937 קיבל דרגת גנרל, ולאחר מכן מונה לראש המטה הכללי הקיסרי. ב-1939, עם פרוץ מלחמת העולם השנייה, קיבל גורט את הפיקוד על חיל המשלוח הבריטי לצרפת.
ביוגרפיה > מלחמת העולם השנייה

חיל המשלוח הבריטי לא התערב במלחמה עד לפלישה הגרמנית לארצות השפלה ולצרפת במאי 1940. "תוכנית D" שהגה המטכ"ל הצרפתי, שכללה התקדמות חיל המשלוח אל תוך בלגיה, על מנת לפגוש שם את הפולשים הגרמנים, התמוטטה. חיל המשלוח ביצע את חלקו, אך התמוטטות הקונספציה ההגנתית הצרפתית, שנשענה על קו מאז'ינו, ולא הייתה מוכנה לטקטיקות הבליצקריג, ולחצייה המשוריינת של הגרמנים את יער הארדנים, שנחשב לבלתי חדיר לשריון, הותירו את התמרונים על פי התוכניות המוקדמות חסרי תועלת. עד מהרה מצא עצמו חיל המשלוח נצור על גדות התעלה, ומנותק מחלקם הגדול של הכוחות הצרפתים, כאשר אין בכוחו להכריע את המערכה, שבשלב זה כבר נטתה לטובת הגרמנים באופן ברור. גורט הורה על מבצע של פינוי מהיר, בכל כלי שיט שעמד לרשות בעלות הברית. הכוחות רוכזו ליד עיר הנמל דנקרק, כאשר חלק מהם מעכב את האויב בלחימה (אם כי מסיבה לא ידועה נעצרו הגרמנים בעצמם, ולא המשיכו את התקדמותם לדנקרק, למשך כמה ימים קריטיים במהלך הנסיגה הבריטית אל החוף), ודואג לכך שרוב חיל המשלוח, וכן חיילים ואזרחים צרפתים, יפונו אל בריטניה. במהלך המבצע, שכונה "מבצע דינמו", פונו כשלוש מאות וארבעים אלף חיילים, בין 26 במאי ו-4 ביוני 1940.
הייתה זו נחישותו של גורט, אל מול התנגדות של הגנרלים הצרפתים, ובשלב מסוים אף של ראש הממשלה וינסטון צ'רצ'יל, בצירוף הקרבתם של הטייסים והמלחים הבריטים, שאפשרו את פינוי חיל המשלוח הבריטי מצרפת, ולמעשה את המשך המלחמה.
"רוח דנקרק" הייתה רוח של עמידה איתנה ועיקשת אל מול האויב הגרמני, אך גם סימלה את אחת התבוסות הגרועות בהיסטוריה של הצבא הבריטי. צ'רצ'יל העיר כי "מלחמות אין מנצחים באמצעות פינויים". על גורט היה לשלם את המחיר.
בשנת 1940, לאחר שובו מצרפת מונה גורט לשליש למלך ג'ורג' השישי. הייתה זו הסטה הצידה מהמסלול של פיקוד צבאי קרבי. לאחר מכן שימש כמושל גיברלטר ומלטה בתקופות קשות מאוד במלחמה בים התיכון. שם נמצא שימוש לרוחו העיקשת, ולעמידתו האיתנה. בשנת 1943 קיבל את דרגת הפילדמרשל.
ביוגרפיה > הנציב העליון בארץ ישראל

בנובמבר 1944 מונה לנציב עליון על ארץ ישראל ועבר הירדן. בתפקיד זה שימש כשנה, ועל אף שנאמר עליו שהוא אוהד את מטרת הציונות, לא הותיר גורט רושם של ממש בתפקיד זה, אותו עזב בשל מצב בריאות לקוי. בהמשקיף נכתב עליו שהוא היה נוח ליהודים מקודמו וייחסו לו את הרשות לגולי מאוריציוס לשוב לארץ ישראל.
מיוני עד ספטמבר 1945 שהה גורט בלונדון בגלל בריאותו הלקויה. הוא שב לארץ ישראל ב-26 בספטמבר, אולם לאחר זמן קצר התפטר מתפקידו. ב-2 בנובמבר 1945 הודיע שר המושבות בפרלמנט הבריטי על התפטרותו של גורט מטעמי בריאות. הועלו השערות לגבי סיבות ההתפטרות, כמו חילוקי דעות בינו לבין משרד המושבות. גורט עזב את ארץ ישראל ב-5 בנובמבר 1945 והחליף אותו ג'ון שאו, המזכיר הראשי של ממשלת המנדט, עד הגעת מחליפו הקבוע – אלן קנינגהם. במהרה נודע שאכן אובחן סרטן בגופו והוא נפטר בחודש מרץ 1946 בלונדון.
הערות שוליים

↑  מ. סוקר, אגרות מבירת הארץ, המשקיף, 11 בנובמבר 1945
↑  לורד גורט חזר, דבר, 26 בספטמבר 1945
↑  הנציב העליון התפטר, דבר, 4 בנובמבר 1945
↑  אתמול עזב לורד גורט את הארץ, דבר, 6 בנובמבר 1945
| מפקדים עליונים של הכוחות וראשי המטה הכללי של הצבא הבריטי |
| --- | --- | --- |
| מפקדים עליונים של הכוחות | ג'ורג' מונק • ג'יימס סקוט • ג'ון צ'רצ'יל • מיינהרד שומברג • ג'ון צ'רצ'יל • ג'יימס באטלר • ג'ון דרלימפל • ג'ורג' וייד • הנסיך ויליאם • ג'ון ליג'ונר • ג'ון מנרס • ג'פרי אמהרסט • הנרי סימור קונווי • ג'פרי אמהרסט • הנסיך פרדריק • דוויד דנדס • הנסיך פרדריק • ארתור ולסלי • רולנד היל • ארתור ולסלי • הנרי הרדינג • הנסיך ג'ורג', דוכס קיימברידג' • גרנט ג'וזף וולסלי • פרדריק רוברטס • נוויל ליטלטון |  |
| ראשי המטה הכללי | נוויל ליטלטון • ויליאם ניקולסון |  |
| ראשי המטה הכללי הקיסרי | ויליאם ניקולסון • ג'ון פרנץ' • צ'ארלס דאגלס • ג'יימס וולף-מארי • ארצ'יבלד מארי • ויליאם רוברטסון • הנרי וילסון • רודולף למברט • ג'ורג' מילן • ארצ'יבלד מונטגומרי-מסינגברד • סיריל דוורל • ג'ון ורקר • אדמונד איירונסייד • ג'ון דיל • אלן ברוק • ברנרד לו מונטגומרי • ויליאם סלים • ג'ון הארדינג • ג'רלד טמפלר • פרנסיס פסטינג |  |
| ראשי המטה הכללי | ריצ'רד האל • ג'יימס קסלס • ג'ופרי בייקר • מייקל קרבר • פיטר האנט • רולנד גיבס • אדווין ברמאל • ג'ון סטאינר • נייג'ל בגנול • ג'ון שאפל • פיטר אינג • צ'ארלס גאת'רי • רוג'ר ווילר • מייקל ווקר • מייק ג'קסון • ריצ'רד דנאט • דוויד ריצ'רדס • פיטר וול • ניק קרטר • מארק קרלטון-סמית • פטריק סנדרס • רולנד ווקר |  |
| --- | --- |
בקרת זהויות :  NLI: 987007297920405171  BnF: cb16554318r (data)  CWGC: 2654931  GND: 124360629  ISNI: 0000 0000 1587 916X  NARA: 10598648  VcBA: 495/65324  VIAF: 20612829   WorldCat (עם VIAF): 20612829
פריס ברלס

| --- | --- |
אין תמונה חופשית
 לידה:  29 בדצמבר 1998 (בת 25) מילווקי, ויסקונסין, ארצות הברית ארצות הברית 
 שם לידה:  Paris MaryJo Berelc 
 מדינה:  ארצות הברית 
 תקופת הפעילות:  מ-2012 
 פרופיל ב-IMDb
 
פריס ברלס (באנגלית: Paris Berelc נולדה ב-29 בדצמבר 1998   ) היא שחקנית ודוגמנית אמריקאית.
ביוגרפיה

ברלס נולדה במילווקי, ויסקונסין. היא ממוצא פיליפיני למחצה.   היא התגלתה על ידי פורד מודלס בגיל תשע, והופיעה בקמפיינים פרסומיים של Kohl's, Boston Store, סירס ו־K-mart. היא הופיעה על השער של מגזין American Girl עבור גיליון נובמבר/דצמבר שלהם בשנת 2009. בשנת 2010, החלה ללמוד משחק בסטודיו למשחק בשיקגו. שנתיים לאחר מכן, הוריה של ברלס החליטו לקחת אותה ללוס אנג'לס כדי להתמקד במשחק בצורה מקצועית. היא החלה את קריירת המשחק המקצועית שלה ב-2013, בגיל 14.
קריירה

בשנת 2013, כיכבה בתפקיד סקיילר סטורם בקומדיית המצבים והאקשן של דיסני XD "מייטי מד".    בשנת 2015 שיחקה בסרט המקורי של ערוץ דיסני "שקוף שזאת אחותי", שהוקרן בבכורה באוקטובר. באותה שנה חזרה לגלם את דמותה של סטורם לאחר ירידת הסדרה בסדרת הספין-אוף שלה "מעבדה לכוחות על: יחידת עילית", שהוקרנה לראשונה ב-2 במרץ 2016.
באפריל 2017 לוהקה ברלס לתפקיד הראשי בקומדדית המצבים "אלכסה וקייטי" של נטפליקס, שהוקרנה לראשונה ב-23 במרץ 2018. בשנת 2019, היא שיחקה בסרט המקורי של נטפליקס "נערה גבוהה" בתור ליז. בשנת 2020, היא הופיעה בתור מייגן בסרט המקורי של נטפליקס "יובי יציל את האלווין".
פילמוגרפיה

| שנה | הופעה | תפקיד | הערות |
| --- | --- | --- | --- |
| 2018 | #SquadGoals | בריטני גומז |  |
| 2019 | Confessional | ג'ון |  |
| 2019 | נערה גבוהה | ליז |  |
| 2020 | יובי יציל את האלווין | מייגן |  |
| 2022 | 1Up | ויויאן |  |
| 2022 | עושות נקמה | מייגן פרז |  |
| טרם פורסם | מיס ולנטיין | סמנתה פורסטר | בהפקה |
| שנה | הופעה | תפקיד | הערות |
| --- | --- | --- | --- |
| 2013–2015 | מייטי מד | סקיילר סטורם | תפקיד ראשי |
| 2014 | Just Kidding | עצמה | 2 פרקים |
| 2015 | שקוף שזאת אחותי | מולי | סרט מקורי של ערוץ דיסני |
| 2016 | מעבדה לכוחות על: יחידת עילית | סקיילר סטורם | תפקיד ראשי |
| 2016 | WTH: Welcome to Howler | סופיה | סדרות אינטרנט; תפקיד חוזר, 6 פרקים |
| 2018–2020 | אלכסה וקייטי | אלכסה | תפקיד ראשי |
| 2018 | משפחת רעם | פיבי שחקן | פרק אחד |
| 2019 | Sugar Rush | עצמה | שופטת אורחת |
| 2020 | Group Chat with Jayden & Brent | עצמה | פרק אחד |
| 2021 | The Crew | ג'סי דה לה קרוז | תפקיד חוזר, 5 פרקים |
| 2021 | רובוט צ'יקן | האלמנה השחורה | תפקיד קולי; פרק אחד |
| 2023 | Pretty Stoned | דארסי | סרט טלוויזיה |
הערות שוליים

↑  Berelc, Paris [@parisberelc] (27 בדצמבר 2015). "Thank you for the early birthday wishes! But my birthday is the 29th not the 28th xo 😘" (Tweet). נבדק ב-4 ביוני 2017 – via Twitter. {{cite web}}:  (עזרה)
↑  Kowalski, Kristine Hope (30 בדצמבר 2014). "See Stylish Celeb Polaroids from Paris Berelc's Sweet 16 Party". Twist. אורכב מ-המקור ב-17 במאי 2015. נבדק ב-29 בדצמבר 2015. {{cite web}}:  (עזרה)
↑  "Things You Should Know About The Actresses Behind Netflix's "Alexa & Katie"!". Young Hollywood. 17 באפריל 2018. ארכיון מ-10 בדצמבר 2022. נבדק ב-16 בדצמבר 2019. {{cite news}}:  (עזרה)
↑  Nguyen, Hanh (26 במרץ 2018). "'Alexa & Katie' Boss Discusses How That Kooky Ending Was Believable and Season 2 Possibilities". IndieWire (באנגלית). ארכיון מ-10 בדצמבר 2022. נבדק ב-29 באוגוסט 2020. {{cite web}}:  (עזרה)
↑  Veronica (14 באפריל 2014). "Paris Berelc Chats Mighty Med and Super Powers!". Sweety High Blog. אורכב מ-המקור ב-2 במאי 2014. נבדק ב-22 באפריל 2014. {{cite web}}:  (עזרה)
↑  Ng, Philiana (9 בספטמבר 2013). "Disney XD Sets Debut for 'Mighty Med' Comedy Series (Exclusive)". The Hollywood Reporter. ארכיון מ-22 בנובמבר 2018. נבדק ב-12 בספטמבר 2015. {{cite news}}:  (עזרה)
↑  "Mighty Med". Disney XD Medianet. אורכב מ-המקור ב-2 במאי 2013. נבדק ב-22 באפריל 2014. {{cite web}}:  (עזרה)
↑  "Paris Berelc Lands Lead Role". Disney XD Medianet. אורכב מ-המקור ב-13 באוגוסט 2013. {{cite web}}:  (עזרה)
↑  Bibel, Sara (9 בינואר 2015). "Disney Channel Greenlights Original Movies 'Invisible Sister' Starring Rowan Blanchard & Paris Berelc & 'Further Adventures in Babysitting' Starring Sabrina Carpenter & Sofia Carson". TV by the Numbers. אורכב מ-המקור ב-9 בינואר 2015. נבדק ב-10 בינואר 2015. {{cite news}}:  (עזרה)
↑  Wagmeister, Elizabeth (3 בספטמבר 2015). "Disney XD Greenlights 'Lab Rats' and 'Mighty Med' Spinoff Series". Variety (באנגלית). ארכיון מ-16 באוגוסט 2018. נבדק ב-29 באוגוסט 2020. {{cite web}}:  (עזרה)
↑  Andreeva, Nellie (3 בספטמבר 2015). "Lab Rats & Mighty Med Spin-off Series to Succeed the Two Comedies on Disney XD". Deadline Hollywood. ארכיון מ-20 בנובמבר 2022. נבדק ב-3 בספטמבר 2015. {{cite web}}:  (עזרה)
1 2  Andreeva, Nellie (7 באפריל 2016). "Netflix Orders High-School Multi-Camera Comedy Series 'Alexa & Katie'". Deadline Hollywood. ארכיון מ-6 באוקטובר 2017. נבדק ב-7 באפריל 2017. {{cite web}}:  (עזרה)
↑  Kilday, Gregg (24 בינואר 2019). "Netflix Finds Its 'Tall Girl'". The Hollywood Reporter (באנגלית). ארכיון מ-25 בינואר 2019. נבדק ב-10 בינואר 2020. {{cite web}}:  (עזרה)
↑  N'Duka, Amanda (22 ביולי 2019). "Adam Sandler Sets Next Netflix Comedy With All-Star Cast Including Kevin James, Julie Bowen, Maya Rudolph & Many More". Deadline Hollywood. ארכיון מ-28 בנובמבר 2020. נבדק ב-22 ביולי 2019. {{cite web}}:  (עזרה)